CELEX: 62021CN0506
Language: lt
Date: 2021-08-18 00:00:00
Title: Byla C-506/21: 2021 m. rugpjūčio 18 d. Landgericht Erfurt (Vokietija) pateiktas prašymas priimti prejudicinį sprendimą byloje UM / Daimler AG

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/10
            
         
      2021 m. rugpjūčio 18 d.Landgericht Erfurt (Vokietija) pateiktas prašymas priimti prejudicinį sprendimą byloje UM / Daimler AG
      
      (Byla C-506/21)
      (2021/C 431/09)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landgericht Erfurt
      
      
         Šalys pagrindinėje byloje
      
      
         Ieškovė: UM
      
         Atsakovė: Daimler AG
      
      
         Prejudiciniai klausimai
      
      
                  1.
               
               
                  Ar Direktyvos 2007/46/EB (1) 18 straipsnio 1 dalies, 26 straipsnio 1 dalies ir 46 straipsnio, siejamų su Reglamento (EB) Nr. 715/2007 (2) 4, 5 ir 13 straipsniais, paskirtis ir tikslas yra apsaugoti ir individualių motorinių transporto priemonių pirkėjų interesus ir jų turtą? Ar ši apsauga apima ir individualaus transporto priemonės pirkėjo interesą neįsigyti Sąjungos teisės reikalavimų neatitinkančios transporto priemonės, visų pirma nepirkti transporto priemonės, kurioje įrengtas pagal Reglamento (EB) Nr. 715/2007 5 straipsnio 2 dalį draudžiamas valdiklis?
               
            
                  2.
               
               
                  Ar pagal Sąjungos teisę, visų pirma veiksmingumo principą ir Europos pagrindines teises, taip pat gamtos teises, transporto priemonės pirkėjas turi galėti iš transporto priemonės gamintojo reikalauti atlyginti žalą remdamasis civiline atsakomybe tuo atveju, kai transporto priemonės gamintojas, pateikdamas rinkai transporto priemonę su pagal Reglamento (EB) Nr. 715/2007 5 straipsnio 2 dalį draudžiamu valdikliu, veikė kaltai – dėl neatsargumo arba tyčia?
               
            
                  3.
               
               
                  Ar su Sąjungos teise, visų pirma SESV 267 straipsniu, siejamu su ESS 19 straipsnio 1 dalimi ir Pagrindinių teisių chartijos 47 straipsniu, suderinamos Vokietijos teisės nuostatos, kaip antai Zivilprozessordnung (Civilinio proceso kodeksas, toliau – ZPO) 348 straipsnio 3 dalis ir su ja susijusi jurisprudencija, jeigu dėl šių nuostatų pateikti Europos Sąjungos Teisingumo Teismui prejudicinį klausimą tampa sunkiau, delsiama arba tam apskritai užkertamas kelias? Ar tai taikytina ir Vokietijos teisės nuostatoms dėl šališkumo, kaip antai ZPO 42 straipsniui?
               
            
         (1)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007, p. 1).
      
         (2)  2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos (OL L 171, 2007, p. 1).